Document ID: /roh_data/filtered/swiss_laws_in_ROHinterleaved.jsonl.gz/36783

This text was translated from EN into Rumantsch Grischun.

The competent authorities may ban from housing, breeding, trading in or working professionally with animals, for a specified or unspecified period, persons who:a. have been convicted of repeated or serious contraventions of the provisions set out in this Act and its implementing decrees or of rulings;b. who are incapable of housing or breeding animals for other reasons. If such a ban is imposed by one canton, it applies throughout Switzerland. The FSVO shall keep a list of the bans that have been imposed. It may be consulted by the cantonal authorities in accordance with Article 33 to enable them to fulfil their statutory duties. The Federal Council may conclude international treaties relating to the reciprocal exchange of information on bans that have been imposed. It may provide for bans imposed abroad to be applicable in Switzerland. Amended by No I of the FA of 15 June 2012, in force since 1 Jan. 2013  (AS 2012 6279; BBl 2011 7055). Inserted by No I of the FA of 15 June 2012, in force since 1 Jan. 2013  (AS 2012 6279; BBl 2011 7055).

L’autoritad cumpetenta po scumandar per in temp limità u illimità a las suandantas persunas da tegnair u da trair animals, da far commerzi cun animals u da s’occupar professiunalmain d’animals:a. a las persunas ch’èn vegnidas chastiadas pervia da cuntravenziuns repetidas u grevas cunter las prescripziuns da questa lescha e da ses decrets executivs u cunter disposiziuns;b. a las persunas ch’èn per auters motivs inablas da tegnair u da trair animals. In tal scumond pronunzià d’in chantun vala en l’entira Svizra. L’UFV maina in register dals scumonds pronunziads. Da quest register pon ils posts chantunals spezialisads prender invista tenor l’artitgel 33 per ademplir lur incumbensas legalas. Il Cussegl federal po concluder contracts internaziunals concernent il barat vicendaivel d’infurmaziuns davart scumonds pronunziads. El po prevair che scumonds ch’èn vegnids pronunziads a l’exteriur sajan applitgabels en Svizra. Versiun tenor la cifra I da la LF dals 15 da zer. 2012, en vigur dapi il 1. da schan. 2013 (AS 2012 6279; BBl 2011 7055). Integrà tras la cifra I da la LF dals 15 da zer. 2012, en vigur dapi il 1. da schan. 2013 (AS 2012 6279; BBl 2011 7055).